
	[bookmark: _Hlk530732304]Projekto pavadinimas:
	Joniškio rajono Žagarės vaikų lopšelio - darželio „Vyšniukas“ pastato rekonstrukcija Nr. VP3-3.4-ŪM-04-R-61-019

	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2013

	Projekto vertė:
	194.815,80 Eur

	Finansavimo šaltiniai:
	Europos Sąjungos struktūrinių fondų lėšos, Joniškio rajono savivaldybės biudžeto lėšos

	Projekto aprašymas:
	Joniškio rajono Žagarės vaikų lopšelis – darželis „Vyšniukas“ yra savarankiška Joniškio rajono savivaldybės biudžetinė įstaiga, vykdanti ikimokyklinio ir priešmokyklinio ugdymo programas ir teikianti socialinės globos paslaugas ikimokyklinio amžiaus neįgaliems, be tėvų globos likusiems ir socialinės rizikos šeimų vaikams. Šiuo metu darželyje ugdomi 62 vaikai, dirba 24 darbuotojai. Darželio pastato (Kęstučio g. 6, Žagarė) atitvarų ir inžinerinių sistemų būklė neatitinka norminių reikalavimų, jų šiluminės charakteristikos prastos. Didžiausi šilumos nuostoliai patiriami per išorės sienas - 39,4 proc. visų atitvarų šilumos nuostolių; per stogą - 29,8 proc.; per langus ir duris - 22,9 proc.; per grindis - 7,9 proc. Dėl didelių šilumos nuostolių nėra galimybių užtikrinti higienos normas atitinkančias sąlygas patalpose. Projekto tikslas - didinti energijos vartojimo efektyvumą Joniškio rajono Žagarės vaikų lopšelyje - darželyje „Vyšniukas“, atliekant pastato rekonstrukciją. Atlikus Žagarės darželio pastato energetinį auditą, buvo numatytos energijos taupymo priemonės. Siekiant efektyvaus ir optimalaus šilumos energijos sutaupymo, komfortiškesnių darbo sąlygų, norint sustabdyti atitvarų irimą, pasirenkamas mažų investicijų rekonstravimo priemonių paketas. Projekto metu bus atliekami šie darbai: sienų ir cokolio šiltinimas, sutapdinto stogo šiltinimas, nuogrindos įrengimas, šildymo sistemos rekonstravimas, apšvietimo sistemos ir elektros instaliacijos rekonstravimas. Įgyvendinus projektą, bus prailgintas pastato gyvavimo laikas, pagerės pastato patalpų mikroklimatas ir higienos sąlygos, bus išvengta galimų avarinių situacijų, bus užtikrintos kokybiškos vaikų ugdymo ir darželio darbuotojų darbo sąlygos. Planuojama per metus sutaupyti 0,13 GWh šiluminės energijos.

